ZurichNLP/romansh-municipal-text-corpus huggingface dataset:
Rumantsch: El conto 6190.3101.00 per material da menaschi e da diever vegnan cudischai denter auter ils cuosts da carburonts per ils vehichels communals. Sin fundament dils prezis da benzin e diesel pli aults ha la vischnaunca budgetau cuosts supplementars da 35'000 francs.
Deutsch: Im Konto 6190.3101.00, Betriebs- und Verbrauchsmaterial werden unter anderem die Treibstof-fe für die Gemeindefahrzeuge verbucht. Aufgrund der höheren Benzin- und Dieselpreise sind 35'000 Franken Mehrkosten budgetiert.
Rumantsch: 2022 han ins cumprau ina software da manteniment per garantir la qualitad en connex cun il provediment d'aua. Quellas expensas crodan igl onn 2023 (7101.3133.01).
Deutsch: 2022 wurde für die Qualitätssicherung in der Wasserversorgung eine Instandhaltungssoftware angeschafft. Diese Ausgaben entfallen im Jahr 2023 (7101.3133.01).
Rumantsch: El conto 7201.3143.01, manteniment dils conducts da serenaziun, ein preventivadas da niev mo las lavurs da reparatura e neginas sanaziuns tenor il plan general d'allontanament d'aua sco ils onns precedents. Entras quei han ins preventivau ina finanziaziun speciala da 417'000 francs per serenaziun (7201.3510.00).
Deutsch: Im Konto 7201.3143.01, Unterhalt Werkleitungen, sind neu nur Reparaturarbeiten budgetiert und keine GEP-Sanierungen wie in den Vorjahren. Dies führt dazu, dass in der Spezialfinanzie-rung Abwasserbeseitigung eine Einlage von 417'000 Franken budgetiert ist (7201.3510.00).
Rumantsch: El conto 8120.3141.04, manteniment da vias campestras e vias da funs, vegnan ils projects periodics buca cudischai pli el quen d'investiziun, mobein el quen da gudogn e sperdita. La consequenza ei che las expensas per igl onn 2023 ein marcantamein pli aultas che preventivadas 2022. A basa dalla nova lescha da meglieraziun vegnan la rumida da neiv ordeifer las zonas da baghegiar e l'utilisaziun dils implonts d'aua e da buentada messas a quen a moda unitara (8120.4240.00).
Deutsch: Im Konto 8120.3141.04, Unterhalt Güter- und Flurwege, werden die periodischen Wiederin-standstellungsprojekte (PWI) nicht mehr in der Investitionsrechnung, sondern in der Erfolgs-rechnung verbucht. Das hat zur Folge, dass für das Jahr 2023 der Aufwand gegenüber dem Budget 2022 markant steigt. Auf der Grundlage des neuen Meliorationsunterhaltsgesetzes wird die Schneeräumung ausserhalb der Bauzonen und die Nutzung von Wasser- und Tränkeanlagen einheitlich in Rechnung gestellt (8120.4240.00).
Rumantsch: Il plan da menaschi che regla la cultivaziun digl uaul entras il menaschi forestal ei in instrument da planisaziun dalla vischnaunca sco proprietaria d'uaul. Quel sto vegnir renovaus en intervals regulars tenor las prescripziuns cantunalas. La vischnaunca prevesa da far quei ils onns 2023 e 2024; il cantun separticipescha als cuosts (8200.4611.04).
Deutsch: Der forstliche Betriebsplan ist ein Planungsinstrument der Gemeinde als Waldeigentümerin und ist gemäss kantonaler Vorgabe in regelmässigen Abständen zu erneuern. Dies soll 2023 und 2024 geschehen, wobei sich der Kanton an den Kosten beteiligt (8200.4611.04).
Rumantsch: 2023 eis ei planisau da realisar a Glion l'agrischa ch'ei vegnida spustada per dus onns pervia dalla pandemia da corona. La vischnaunca sustegn l'exposiziun agricola dall'Uniun purila grischuna cun ina contribuziun da 10'000 francs (8500.3130.08). Per rinforzar la communicaziun e render pli attractiva ed actuala la Porta Cotschna duei quella vegnir concepida da niev e cumparer el futur quater ga ad onn. Cunquei che la Porta Cotschna vegn era distribuida gratuitamein a tut las possessuras e tut ils possessurs da habitaziuns secundaras, vegnan ils cuosts attribui mintgamai per la mesadad allas funcziuns industria, mistregn, commerci (8500.3130.12) e turissem (8400.3130.12). L'entschatta 2022 han tut las vischnauncas dalla Surselva decidiu da realisar communablamein il labor real Surselva. Il matg 2022 ei il post extern fisic dalla FHGR ella Surselva vegnius aviarts. El duei contribuir ad in augment da savida ella societad ed alla diversificaziun ed al rinforzament dall'economia locala. Igl ei planisau che las vischnauncas sustegnien il labor real duront treis onns cun la pusseivladad da prolungir per 2 onns. Silsuenter duei el funcziunar a moda independenta senza contribuziuns finanzialas. La contribuziun annuala dalla vischnaunca dad Ilanz/Glion importa 8'400 francs (8500.3612.01).
Deutsch: 2023 soll die aufgrund Corona um zwei Jahre verschobene agrischa in Ilanz stattfinden. Die Ge-meinde unterstützt die landwirtschaftliche Ausstellung des Bauernverbands mit einem Stand-ortbeitrag von 10'000 Franken (8500.3130.08). Um die Kommunikation zu stärken und die Porta Cotschna attraktiver und aktueller zu machen, soll diese neu gestaltet und künftig vier Mal pro Jahr erscheinen. Da die Porta Cotschna auch allen Zweitwohnungsbesitzern kostenlos zugestellt werden, werden die Kosten je hälftig den Funktionen Industrie, Gewerbe, Handel (8500.3130.12) und Tourismus (8400.3130.12) zugeordnet. Anfangs 2022 haben alle Gemeinden der Surselva beschlossen, gemeinsam das Reallabor Surselva zu schaffen. Im Mai 2022 wurde die physische Aussenstelle der FH Graubünden in der Surselva eröffnet, als Beitrag zur Transformati-on hin zur Wissensgesellschaft und zur Diversifizierung und Stärkung der lokalen Wirtschaft. Das Reallabor soll über drei Jahre mit der Möglichkeit der Verlängerung um 2 Jahre von den Ge-meinden unterstützt werden. Danach soll es selbsttragend funktionieren. Der jährliche Beitrag der Gemeinde Ilanz/Glion beträgt 8'400 Franken (8500.3612.01).
Rumantsch: Ils aults prezis actuals sin la fiera d'electricitad procuran naven digl october 2023 per in augment considerabel dil recav dall'energia da participaziun dallas vischnauncas da concessiun dall'Ovra electrica Zervreila SA ed aschia per entradas supplementaras da 200'000 francs il davos quartal 2023. Il niev prezi ei vegnius fixaus tochen il settember 2025. Era l'energia da concessiun dallas Ovras electricas Frisal SA porta igl onn 2023 in recav supplementar da 300'000 francs. Quei ei summas approximativas, cunquei ch'il recav supplementar realisau dependa dalla producziun effectiva. (8710).
Deutsch: Der Ertrag aus der Beteiligungsenergie der Konzessionsgemeinden der Kraftwerke Zevreila AG steigt aufgrund der aktuell hohen Strompreise im Handel ab Oktober 2023 massiv an und bringt für das letzte Quartal im 2023 200'000 Franken Mehreinnahmen. Der neue Preis ist bis Septem-ber 2025 fixiert worden. Auch die Konzessionsenergie der Kraftwerke Frisal wirft für das Jahr 2023 einen Mehrertrag von 300'000 Franken ab. Dies sind Schätzungen, da der letztlich reali-sierte Mehrertrag abhängig von der tatsächlichen Produktion ist. (8710).
Rumantsch: 2023 vul la vischnaunca examinar, nua ch'ei dat pusseivladads d'installar implonts electrics pigns el provediment d'aua. Per l'analisa prevesa la vischnaunca ina summa da 20'000 francs (8715.3130.00). La turbina a Duvin sto vegnir revedida urgentamein. Per quei intent han ins preventivau ina summa da 40'000 francs (8715.3151.00).
Deutsch: 2023 will die Gemeinde prüfen, wo es zusätzliche Möglichkeiten gibt, um in der Wasserversor-gung Kleinkraftwerke zu installieren. Für die Analysearbeiten sind 20'000 Franken vorgesehen (8715.3130.00). Die Turbine in Duvin muss dringend revidiert werden. Hierzu sind 40'000 Fran-ken budgetiert worden (8715.3151.00).
Rumantsch: Ils recavs dils differents tips da taglia san variar fetg. Per far il preventiv ein ils recavs totals prognosticai decisivs. Quels importan 14'595'000 francs ed ein ella media dils buns onns fiscals 2018 entochen 2020 resp. 1 pertschien pli aults ch'il budget 2022. Las entradas fiscalas per habitonta e habitont ein calculadas cun ina summa da 2'924 francs in tec pli precautamein ch'ils buns onns fiscals 2018 tochen 2020 (3'080 francs), quei sin fundament dallas perspectivas economicas moderadas.
Deutsch: Die Erträge aus den einzelnen Steuerarten können stark variieren. Massgeblich für die Budgetie-rung sind deshalb die prognostizierten Gesamterträge. Diese betragen 14'595'000 Franken und liegen im Durchschnitt der guten Steuerjahre 2018 bis 2020 bzw. um 1 Prozent höher als das Budget für das Jahr 2022. Die Steuereinnahmen pro Einwohner sind mit einem Betrag von 2'924 Franken aufgrund der verhaltenen wirtschaftlichen Aussichten leicht vorsichtiger angesetzt als in den guten Steuerjahren 2018 bis 2020 (3'080 Franken).
Rumantsch: Il pagament dall'ulivaziun da finanzas ell'altezia da 2'916'057 francs ei s'augmentaus visavi igl onn precedent, perquei ch'igl effect mitigont dils recavs fiscals extraordinaris 2020 per l'ulivaziun da finanzas 2022 maunca (9300).
Deutsch: Die Zahlung aus dem Finanzausgleich in der Höhe von 2'916'057 Franken hat sich gegenüber dem Vorjahr wieder erhöht, da die dämpfende Wirkung der ausserordentlichen Steuererträge im Jahr 2020 auf den Finanzausgleich 2022 wegfällt (9300).
Rumantsch: Sin fundament d'in quen sbagliau da vart dad armasuisse per igl anteriur areal dil militar a Rueun sto la vischnaunca pagar suenter ils proxims dus onns ina summa da 53'000 francs (9630.3160.00). La casa Deuter ella Via da Scola a Glion ei sco interessenza privata part dalla procedura da perimeter e participada corrispundentamein als cuosts (9630.3431.00). Suenter la pandemia da corona ein la Casa Sentupada a Siat (9630.4430.01) e la Resgia Veglia a Riein puspei stadas occupadas meglier (9630.4430.02), aschia ch'ins astga quintar 2023 cun entradas pli aultas. A Luven van l'ustiera ed igl ustier actual dalla Stiva Biala en pensiun el decuors digl onn proxim. La vischnaunca vegn ad encurir successurs, e sche quei gartegia sanescha ella l'immobilia tenor basegns per la reavertura.
Deutsch: Aufgrund einer falschen Rechnungsstellung seitens der armasuisse für das ehemaligen Militär-areal Rueun muss die Gemeinde in den nächsten zwei Jahren einen Fehlbetrag in der Höhe von 53'000 Franken nachzahlen (9630.3160.00). Das Haus Deuter an der Schulstrasse, Ilanz, ist über die Privatinteressenz Teil des Perimeterverfahrens und entsprechend beteiligt an den Kosten (9630.3431.00). Nach Corona hat die Auslastung der Casa Sentupada in Siat (9630.4430.01) und der Resgia Veglia in Riein erfreulicherweise wieder zugenommen (9630.4430.02), weshalb fürs 2023 mit steigenden Einnahmen gerechnet werden darf. In Luven werden die heutigen Wirte der Stiva Biala im Verlauf des kommenden Jahres in Pension gehen. Die Gemeinde wird eine Nachfolge suchen und sofern diese gefunden werden kann, die Liegenschaft für den Neustart wo nötig sanieren.
Rumantsch: Il preventiv d'investiziun per igl onn 2023 quenta cun investiziuns bruttas da CHF 11'119'289.00. Las entradas d'investiziun importan CHF 6'058'890.00. Da quei resultan investiziuns nettas da CHF 5'060'399.00.
Deutsch: Das Investitionsbudget für das Jahr 2023 rechnet mit Bruttoinvestitionen von CHF 11'119'289.00. Die Investitionseinnahmen betragen CHF 6'058'890.00. Daraus resultieren Netto-investitionen von CHF 5'060'399.00.
Rumantsch: Il credit d'impegn ei gia vegnius approbaus digl organ communal responsabel (anteriuras radunonzas communalas, parlament ni cuminonza dallas votantas e dils votants all'urna).
Deutsch: Der Verpflichtungskredit wurde vom zuständigen Gemeindeorgan bereits genehmigt (ehem. Gemeindeversammlungen, Parlament oder Urnengemeinde).
Rumantsch: La cuminonza dallas votantas e dils votants all'urna deliberescha il credit d'impegn (> CHF 1 miu.), il parlament communal predeliberescha quel ils 30-11-2022.
Deutsch: Die Verabschiedung des Verpflichtungskredites erfolgt durch die Urnengemeinde (> 1 Mio. CHF), Vorberatung durch das Gemeindeparlament am 30.11.2022.
Rumantsch: Cogniziun ils 30-11-2022, la damonda per il credit d'impegn vegn fatga igl onn 2023, cura ch'il project detagliau ei avon maun.
Deutsch: Kenntnisnahme am 30.11.2022, Antrag für Verpflichtungskredit erfolgt im Jahr 2023 bei Vorliegen des genauen Projektes.
Rumantsch: Las propostas en connex cun ils credits d'impegn tenor categoria 2 e 3 vegnan declaradas el sequent el rom d'in messadi cuort.
Deutsch: Die Anträge zu den Verpflichtungskrediten gemäss Kategorie 2 und 3 werden im Rahmen einer Kurzbotschaft im Nachfolgenden erläutert.
Rumantsch: La populaziun da Schnaus giavischa gia dagitg in liug da sentupada ch'ei bein accessibels. Ultra da quei maunca in plaz da giug public a Schnaus e Strada. Quei basegns ei era vegnius formulaus el model directiv dil territori communal. Perquei ha la vischnaunca incumbensau il biro d'architectura Hörler, Duvin, da far in studi davart la realisabladad. Quel prevesa in plaz cun cuvrida dira e pusseivladads da seser avon la casa communala. Per part savess quel schizun vegnir cuvretgs. Il plaz da giug vegn realisaus sil prau sur ils parcadis e cunfinescha cun il spazi exteriur.
Deutsch: Bei der Bevölkerung von Schnaus gibt es schon lange den Wunsch nach einem gut zugänglichen Begegnungsort. Ausserdem fehlt ein öffentlicher Spielplatz in Schnaus und Strada. Dieses Be-dürfnis wurde auch im KRL formuliert. Deshalb liess die Gemeinde durch das Architekturbüro Hörler, Duvin, eine Machbarkeitsstudie erarbeiten. Diese sieht einen neuen befestigten Platz vor dem Gemeindehaus vor. Dieser bietet Sitzgelegenheiten und könnte sogar teilweise über-dacht werden. Der Kinderspielpatz soll auf der Wiese oberhalb der Parkplätze, angrenzend an den neuen Aussenraum, angelegt werden.
Rumantsch: Igl access al niev plaz ed all'entrada principala dalla casa communala vegn concepius aschia ch'el ei contonschibels senza obstachels per persunas cun in impediment e per carrotschas d'affons. Il singul parcadi existent vegness allontanaus en favur dalla nova concepziun dil spazi exteriur.
Deutsch: Die Zugangssituation zum neuen Platz sowie zum Haupteingang des Gemeindehauses wird so gestaltet, dass ein hindernisfreier Zugang für Personen mit Behinderungen und für Kinderwagen gewährleistet ist. Der heute bestehende einzelne Parkplatz würde zu Gunsten der neuen Aus-senraumgestaltung aufgehoben
Rumantsch: En in'emprema etappa 2023 duein il liug da sentupada ed il plaz da giug vegnir realisai. Aschia survegn la populaziun da Schnaus e Strada finalmein in liug da sentupada communabel per pign e grond. En ina secunda etappa duei la casa communala vegnir renovada. El rom dalla sanaziun eis ei planisau da far adattaziuns da construcziun el plaunterren, surtut da render pli attractivas las localitads dalla gruppa da giug sco era da baghegiar tualettas publicas. Ils dus plauns sura duein vegnir manteni ella fuorma hodierna. L'entira mantellada dil baghetg inclusiv las finiastras vegnan renovadas energeticamein. La secunda etappa ei previda per 2024.
Deutsch: Begegnungsort und Spielplatz sollen in einer ersten Etappe 2023 realisiert werden. Damit erhält die Bevölkerung von Schnaus und Strada endlich einen gemeinsamen Begegnungsort für Gross und Klein. In einer zweiten Etappe soll das Gemeindehaus saniert werden. Die Sanierung sieht bauliche Anpassungen im Erdgeschoss, vor allem zur Aufwertung der Räume für die Spielgruppe, sowie eine öffentlich zugängliche WC-Anlage vor. Die zwei Obergeschosse sollen in der heutigen Form erhalten werden. Die gesamte Gebäudehülle inklusive Fenster würde wärmetechnisch saniert. Diese zweite Etappe ist für 2024 vorgesehen.
Rumantsch: Il fond da sport dat ina contribuziun maximala da CHF 10'000.00 per realisar in plaz da giug. La finanziaziun restonta surpren la vischnaunca cun resalva d'ulteriuras contribuziuns da tiarzs.
Deutsch: Beitrag aus dem Sport-Fonds an Kinderspielplätzen von max. CHF 10'000.00. Die restliche Finan-zierung erfolgt, vorbehältlich weiterer Beiträge Dritter, durch die Gemeinde.
Rumantsch: En connex cun la sanaziun dalla via da scola ha la suprastonza communala dau l'incumbensa da planisar da niev il spazi dalla via ed igl access vest agl areal da scola. Oz maunca leu in access surveseivel ed era adattau per persunas cun in impediment. Ultra da quei ei il plaz da scola denter ils dus tracts nunattractivs e vegn perquei nezegiaus pauc. La finamira ei da crear in access agl areal da scola ch'ei segirs, mo surtut era adattaus per ils basegns da persunas cun in impediment. Quei ei oz buc il cass cun la scala actuala.
Deutsch: Im Zusammenhang mit der Sanierung der Schulstrasse hat der Gemeindevorstand den Auftrag erteilt, den Strassenraum und den Zugang von der Westseite zum Schulgelände neu zu planen. Heute fehlt es dort an einem sowohl übersichtlichen als auch behindertengerechten Zugang, zudem ist der Schulplatzbereich zwischen den beiden Trakten unattraktiv und darum schlecht genutzt. Es soll darum ein Bereich geschaffen werden, der einerseits einen sicheren Zugang zum Schulhaus ermöglicht, andererseits aber vor allem einen behindertengerechten Zugang zum Schulareal ermöglicht. Das ist mit der heutigen Treppenanlage nicht der Fall.
Rumantsch: Il biro d'architectura Berni architects & inschigniers, Glion, ei vegnius incumbensaus da planisar il project. Sia proposta prevesa ina scala ondulada cun pusseivladads da seser ed ina rampa accessibla per sutgas cun rodas. Quella possibilitescha in access senza obstachels agl areal da scola. Ultra da quei eis ei previu – cun in'intervenziun relativamein pintga ella fatschada vest – da crear in access direct al tract B ch'ei adattaus als basegns da persunas cun in impediment. Cun la nova situaziun d'entrada fuss buca mo l'aula accessibla meglier, era il secretariat da scola fuss contonschibels directamein naven dalla via. Quei project sustegn la revaletaziun planisada digl ulteriur areal da scola.
Deutsch: Das Architekturbüro Berni architects & inschigniers, Ilanz, wurde mit der Planung beauftragt. Sein Vorschlag sieht eine geschwungene Treppenanlage mit Sitzmöglichkeiten sowie eine roll-stuhlgängige Rampe für einen hindernisfreien Zugang zum Schulgelände vor. Im Weiteren ist vorgesehen, mit einem relativ kleinen baulichen Eingriff an der Westfassade einen direkten und damit auch behindertengerechten Eingang zum Trakt B zu schaffen. Mit der neuen Eingangssitua-tion wäre nicht nur die Aula besser erschlossen, auch das Schulsekretariat wäre direkt von der Strasse her erreichbar. Dieses Projekt tangiert die vorgesehene Aufwertung des übrigen Schula-reals nicht, bzw. trägt diese mit.
Rumantsch: Il scaldament d'ieli ella casa da scola a Luven ei vegnius installaus igl onn 1996. In tal scaldament ha ina durada da veta media da ver 15 entochen 20 onns. Il scaldament a Luven ha pia contonschiu quella e sto vegnir remplazzaus ils proxims onns. Il scaldament d'ieli funcziunescha aunc senza problems pli gronds. Ord vesta ecologica fa ei denton senn da remplazzar il scaldament d'ieli existent entras in scaldament cun energia regenerabla. Ultra da quei sustegn il cantun cun il program da promoziun Green Deal actualmein talas mesiras cun contribuziuns generusas. Quei cuntrari al remplazzament dil scaldament a Siat che dispona gia d'ina pumpa da scaldar.
Deutsch: Die Ölheizung im Schulhaus in Luven wurde im Jahr 1996 in Betrieb genommen. Die durch-schnittlich erwartete Lebensdauer von Ölheizkesseln liegt bei 15 bis 20 Jahren. Somit hat die Heizung in Luven ihre Lebensdauer erreicht und muss in den nächsten Jahren ersetzt werden. Die Ölheizung funktioniert noch ohne grössere Problemen. Aus ökologischer Sicht macht es je-doch Sinn, die bestehende Ölheizung durch eine Heizung mit erneuerbarer Energie zu ersetzen. Zudem unterstützt der Kanton mit dem Förderprogramm Green Deal im Moment solche Mass-nahmen sehr grosszügig. Dies im Gegensatz zum Ersatz der Heizung in Siat, welche bereits über eine Wärmepumpe verfügt.
Rumantsch: Il local dil tanc d'ieli ed il local da scaldar egl 1. plaun sutterran san vegnir nezegiai vinavon sco magasin da pellets e local da scaldament. Il tanc d'ieli existent sto denton vegnir allontanaus. Per quella mesira ed era per survegnir in access alla stanza da pellets eis ei necessari da fresar in'avertura ella preit da spartgida da betun.
Deutsch: Der Öl- sowie der Heizraum im 1. Untergeschoss können weiterhin genutzt werden, als Lager für Pellets und als Heizungsraum. Allerdings muss der bestehende Öltank abgebrochen werden. Für diese Massnahme und auch um einen Zugang zum Pelletraum zu erhalten, muss eine Öffnung in die Betonzwischenwand gefräst werden.
Rumantsch: La contribuziun per scaldaments da lenna automatics sur 70 kW vegn calculada tenor la surfatscha che retrai energia (SRE). Naven d'ina surfatscha che retrai energia da 250 m2 importa la contribuziun CHF 20.00/m2 SRE. Per la casa da scola a Luven generass quella investiziun ina summa da contribuziun da ca. CHF 18'000.00. Grazia al plan d'acziun Green Deal, en vigur dapi igl 1. da december 2021, vegn la contribuziun cantunala dublegiada, aschia ch'ins sa quintar cun ina contribuziun da ca. CHF 36'000.00.
Deutsch: Die Beitragsbemessung für automatische Holzheizungen über 70 kW richtet sich nach der Ener-giebezugsfläche (EBF). Ab einer Energiebezugsfläche von 250 m2 beträgt der Flächenbeitrag CHF 20.00/m2 EBF. Beim Schulhaus Luven würde diese Investition eine Beitragssumme von ca. CHF 18'000.00 auslösen. Dank des Aktionsplans Green Deal, der seit dem 1. Dezember 2021 in Kraft ist, wird der Kantonsbeitrag verdoppelt, somit kann mit einem Beitrag von ca. CHF 36'000.00 gerechnet werden.
Rumantsch: Igl onn 2021 ein tut las vias asfaltadas enteifer il territori da construcziun vegnidas controlladas tenor las normas dalla VSS (Uniun da specialistas e specialists svizzers per vias). En tut han ins registrau duront quell'inspecziun 655 tschancuns da mintgamai 50 m e valetau lur stadi tenor la categoria 1 (bien) tochen categoria 5 (schliet).
Deutsch: Im Jahr 2021 wurden alle asphaltierten Strassen innerhalb des Baugebietes gemäss den Normen des VSS (Verband Schweizerische Strassen und Verkehrsfachleute) visuell beurteilt. Insgesamt wurden 655 Teilabschnitte zu je 50 m aufgenommen und ihr Zustand mit Kategorie 1 (gut) bis Kategorie 5 (schlecht) beurteilt.
Rumantsch: La grafica muossa ch'il stadi dallas vias divergescha fermamein tenor fracziun. La valur media importa 1.64 (stadi andant). A Castrisch e Duvin dat ei tschancuns pli gronds ch'ein en in stadi critic ni schliet. Cheu ei la valur media era in bienton sur 2. Las fracziuns da Glion, Ladir, Luven, Rueun, Ruschein e Schnaus han ina relativamein aulta part da "bunas" vias.
Deutsch: Ersichtlich ist, dass der Zustand in den Fraktionen sehr unterschiedlich ist. Insgesamt liegt der Mittelwert bei 1.64 (mittlerer Zustand). Grössere Abschnitte in einem kritischen oder schlech-ten Zustand befinden sich in Castrisch und Duvin. Hier ist der Mittelwert auch deutlich über 2. Die Fraktionen Ilanz, Ladir, Luven, Rueun, Ruschein und Schnaus weisen einen relativ hohen Anteil an "guten" Strassen auf.
Rumantsch: Sin fundament da quei ha ella elavurau per ils proxims onns in program per la construcziun da vias. Sche las sanaziuns vegnan realisadas tenor quei program, sesviluppescha il stadi dallas vias sco suonda:
Deutsch: Aufgrund dieser Vorgaben wurde ein Strassenbauprogramm für die nächsten Jahre erstellt. Erfol-gen diese Sanierungen gemäss diesem Programm, entwickelt sich der Zustand der Strassen fol-gendermassen:
Rumantsch: Tenor il program per la construcziun da vias eis ei planisau da sanar 2023 la Via Santeri a Glion, la Via Mulin a Castrisch, la Via Veglia a Strada, la Via Plauna a Siat, la Via Sur Baselgia a Ladir e la Via Sur Baselgia a Pitasch. Tut las vias ein vegnidas sondadas ordavon per eruir la capacitad da carga e la resistenza encunter schelira. Ultra da quei han ins evaluau per la Via Santeri differentas variantas da sanaziun cun agid d'ina analisa dall'utilitad.
Deutsch: Die für 2023 vorgesehenen Sanierungen der Via Santeri in Ilanz, der Via Mulin in Castrisch, der Via Veglia in Strada, der Via Plauna in Siat, der Strasse Sur Baselgia in Ladir und der Strasse Sur Baselgia in Pitasch basieren auf diesem Strassenbauprogramm. Bei allen Strassen wurden vorgän-gig Sondagen erstellt um die Tragfähigkeit und die Frostsicherheit zu bestimmen. Zudem wurden ausser bei der Via Santeri auch verschiedene Sanierungsvarianten anhand einer Nutzwertanalyse beurteilt.